PATVIRTINTA

 Raseinių Viktoro Petkaus progimnazijos direktoriaus

 2022 m. spalio 14 d.

 įsakymu Nr. V-24-311

 (2020 m. rugsėjo 22 d.

 Nr. V-24-157 redakcija)

**RASEINIŲ VIKTORO PETKAUS PROGIMNAZIJOS**

**MOKINIŲ MAITINIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių maitinimo organizavimo Raseinių Viktoro Petkaus progimnazijoje tvarkos aprašas (toliau – Tvarkos aprašas) reglamentuoja mokinių, kurie ugdosi mokykloje maitinimo organizavimo tvarką ir reikalavimus.

2. Tvarkos aprašo tikslas – užtikrinti sveikatai palankią vaikų mitybą, maisto saugą ir kokybę, patenkinti vaikų maisto medžiagų fiziologinius poreikius, ugdyti sveikos mitybos įgūdžius.

3. Šis aprašas parengtas vadovaujantis Lietuvos Respublikos socialinės paramos mokiniams
įstatymu, Lietuvos Respublikos socialinės paramos mokiniams įstatymo Nr. X-686 1, 2, 4, 5, 12 ir 13 straipsnių pakeitimo 2019 m. gruodžio 5 d. įstatymu Nr. XIII-2603, Lietuvos Respublikos švietimo, mokslo ir sporto ministro 2020 m. sausio 24 d. įsakymu Nr. V-76 ,,Dėl mokinių nemokamo maitinimo valstybinėse mokyklose tvarkos aprašo patvirtinimo“; Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“, Lietuvos Respublikos socialinės apsaugos ir darbo ministerijos raštu ,,Dėl mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinių rekomendacijų“ ir kitais teisės aktais. Šio tvarkos aprašo reikalavimai privalomi mokyklai, jos vasaros stovykloms, kuriose organizuojamas mokinių maitinimas, vadovams, juridiniams ir fiziniams asmenims, teikiantiems maitinimo ar maisto produktų tiekimo paslaugas bei pagal kompetenciją kontrolę vykdančioms institucijoms.

4. Maitinimo paslaugą mokykloje teikia maitinimo paslaugos teikėjas, pasirinktas Viešųjų pirkimų įstatymo nustatyta tvarka.

5. Tvarkos apraše vartojamos sąvokos:

5.1. **produktas** – maisto produktas, naudojamas pusryčių, pietų, pavakarių ar vakarienės patiekalų gamybai;

5.2. **šiltas maistas –** maistas, patiekiamas kaip karštas patiekalas, iki patiekimo vartoti laikomas ne žemesnėje kaip + 68° C temperatūroje;

5.3. **pritaikytas maitinimas** – toks maitinimas, kuris užtikrina tam tikro sveikatos sutrikimo (alergija tam tikriems maisto produktams, virškinimo sistemos ligos ar remisinės jų būklės ir kt.) nulemtus, vaiko (asmens) individualius maisto medžiagų ir energijos poreikius, parenkant toleruojamus maisto produktus, jų gamybos būdą, konsistenciją ir valgymo režimą, ir yra raštiškai rekomenduojamas gydytojo.

5.4. **tausojantis patiekalas** – šiltas maistas, pagamintas maistines savybes tausojančiu gamybos būdu: virtas vandenyje ar garuose, troškintas, pagamintas konvencinėje krosnelėje, keptas įvyniojus popieriuje ar folijoje. Tausojantiems patiekalams nepriskiriami tarkuotų bulvių patiekalai.

5.5. **užkandis** – maisto produktas ar patiekalas, neįtrauktas į pietų valgiaraštį;

5.6**. valgiaraštis** – patiekiamų vienos dienos maisto produktų ir patiekalų sąrašas.

Kitos Tvarkos apraše vartojamos sąvokos atitinka kituose teisės aktuose vartojamas sąvokas.

**II SKYRIUS**

**MAITINIMO ORGANIZAVIMO BENDRIEJI REIKALAVIMAI**

6. Už maitinimo organizavimą yra atsakingas mokyklos vadovas, už jo vykdymą – vadovo paskirtas atsakingas asmuo (toliau - socialinis pedagogas). Mokyklos vadovas, vadovaudamasis Lietuvos Respublikos socialinės paramos mokiniams įstatymu, Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija), Raseinių rajono savivaldybės tarybos sprendimu Nr. TS-188 „Dėl vaikų ir mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašu“ bei šiuo Tvarkos aprašu, ir tarpusavio su maitinimą teikiančia įmone sutartimi, nustato maitinimo laiką ir tvarką mokykloje, skelbia viešai bei prižiūri, kad jos būtų laikomasi.

7. Sudarant Sutartį dėl mokinių maitinimo paslaugų teikimo mokykloje, esant poreikiui vaikų poilsio stovyklose, Sutartyje numatoma atsakomybė už maitinimo organizavimo patalpų ir įrenginių higienos ir šio Tvarkos aprašo reikalavimų užtikrinimą, gaisrinės saugos reikalavimus, maitinimo proceso organizavimo metu susidariusių buitinių atliekų tvarkymą, patalpose esančių vandentiekio, kanalizacijos, elektros, vėdinimo sistemų priežiūrą. Sutartis nesudaroma su maitinimo paslaugos teikėjais, kurie įtraukti į nepatikimų maisto tvarkymo subjektų sąrašą, skelbiamą Valstybinės maisto ir veterinarijos tarnybos interneto svetainėje. Jei sudaroma sutartis su vaiko atstovais pagal įstatymą, dėl vaiko maitinimo iš namų atsineštu maistu, už maisto saugą ir kokybę atsako vaiko atstovai pagal įstatymą.

8. Mokinių maitinimas organizuojamas mokyklos valgykloje ir kitose mokiniams maitinti pritaikytose patalpose ar vietose, sudarant sąlygas kiekvienam mokiniui pavalgyti prie stalo, laikantis nustatytų maisto saugos ir maisto tvarkymo bei patalpų higienos reikalavimų. **Esant ekstremaliai situacijai, pagal rekomendacijas numatomos galimybės, atvejai ir tvarka nemokamą mokinių maitinimą teikti maisto davinių išdavimu.**

9. Maitinimo paslaugos mokykloje teikiamos kiekvieną dieną, atsižvelgiant į mokyklos specifiką, vidaus tvarką, išskyrus poilsio, švenčių dienas bei mokinių atostogų dienas. Atskirais atvejais, iš anksto suderinus su maitinimo paslaugos teikėju, gali būti organizuojamas maitinimas poilsio, švenčių ir mokinių atostogų dienomis mokykloje organizuojamų renginių (olimpiadų, konkursų, konferencijų, stovyklų ir kt.) dalyviams. **Esant ekstremaliai situacijai, siekiant kuo retesnio tiesioginio kontakto, sauso maisto daviniai mokiniams išdalinami dviejų savaičių laikotarpiui ir kt. (pagal savivaldybės administracijos nurodymus). Informuojami mokinių tėvai (globėjai, rūpintojai) apie išdavimo vietą bei laiką.**  **Maisto davinio paketo kaina, turi atitikti rajono Savivaldybės administracijos direktoriaus įsakymu patvirtintus įkainius.**

10. Mokinių maitinimui mokykloje draudžiamos šios maisto produktų grupės: bulvių, kukurūzų ar kitokie traškučiai, kiti riebaluose virti, skrudinti ar spraginti gaminiai; saldainiai; šokoladas ir jo gaminiai; valgomieji ledai (jie leidžiami vaikų vasaros stovyklų metu raštišku vaikų atstovų pagal įstatymą pritarimu); pieno produktai ir konditerijos gaminiai su glajumi, glaistu, šokoladu ar kremu; gazuoti gėrimai; energiniai gėrimai; nealkoholinis alus, sidras ir vynas; gėrimai ir maisto produktai, pagaminti iš (arba kurių sudėtyje yra) kavamedžio pupelių kavos ar jų ekstrakto; cikorijos, gilių ar grūdų gėrimai (kavos pakaitalai); kisieliai; sultinių, padažų koncentratai; padažai su spirgučiais; šaltai, karštai, mažai rūkyti mėsos gaminiai ir mėsos gaminiai, kurių gamyboje buvo naudojamos rūkymo kvapiosios medžiagos(jie leidžiami bendrojo ugdymo įstaigose organizuojamų vasaros stovyklų metu ar sudarant maisto paketus į namus); rūkyta žuvis; konservuoti mėsos ir žuvies gaminiai (jie leidžiami bendrojo ugdymo įstaigose organizuojamų vasaros stovyklų metu ar sudarant maisto paketus į namus); strimelė, pagauta Baltijos jūroje; nepramoninės gamybos konservuoti gaminiai; mechaniškai atskirta mėsa, žuvis ir maisto produktai, į kurių sudėtį įeina mechaniškai atskirta mėsa ar žuvis; subproduktai ir jų gaminiai (išskyrus liežuvius ir kepenis); džiūvėsėliuose volioti ar džiūvėsėliais pabarstyti kepti mėsos, paukštienos ir žuvies gaminiai; maisto papildai; maisto produktai, pagaminti iš genetiškai modifikuotų organizmų (toliau – GMO), arba maisto produktai, į kurių sudėtį įeina GMO; maisto produktai, į kurių sudėtį įeina iš dalies hidrinti augaliniai riebalai.

11. Mokiniams maitinti rekomenduojami šie maisto produktai: daržovės, vaisiai, uogos ir jų patiekalai; grūdiniai (viso grūdo gaminiai, kruopų produktai, duonos gaminiai); ankštinės daržovės; pienas ir pieno produktai (rauginti pieno gaminiai, po rauginimo termiškai neapdoroti); kiaušiniai; liesa mėsa (neužšaldyta); žuvis ir jos produktai (neužšaldyti); aliejai; turi būti mažiau vartojama gyvūninės kilmės riebalų: kur įmanoma riebi mėsa ir mėsos gaminiai turi būti keičiami liesa mėsa, paukštiena, žuvimi ar ankštinėmis daržovėmis; geriamasis vanduo ir natūralus mineralinis bei šaltinio vanduo.

 12. Patiekalų gaminimo ir patiekimo reikalavimai:

 12.1. patiekiamas šiltas maistas turi būti gaminamas ir patiekiamas tą pačią kalendorinę dieną. Šaldytus pusgaminius ar atvėsintą maistą nuo jų pagaminimo patiekti per 24 valandas kaip šiltą maistą leidžiama bendrojo ugdymo mokyklose ir vaikų poilsio stovyklose, kurių virtuvėse yra galimybės tik pašildyti maistą;

12.2. patiekiamas maistas turi būti kokybiškas, įvairus ir atitinkantis teisės aktais nustatytus saugos reikalavimus;

12.3. pirmenybė teikiama maistines savybes tausojantiems patiekalų gamybos būdams. Maisto pervirimas, perkepimas, prideginimas draudžiamas;

12.4. gaminant maistą neturi būti naudojami prieskonių mišiniai, kurių sudėtyje yra maisto priedų (Tvarkos aprašo 1 priedas);

12.5. jei patiekalui gaminti naudojama malta mėsa ar žuvis ir virtuvėje yra sąlygos ją sumalti, ji turi būti malama patiekalo gaminimo dieną;

12.6. kiekvieną dieną turi būti patiekta daržovių ir vaisių, rekomenduojama sezoninių, šviežių;

12.7. kiekvieną dieną turi būti patiektas patiekalas iš augalinės kilmės maisto produktų;

 12.8. daržovių (išskyrus bulves) ar vaisių garnyras turi sudaryti ne mažiau kaip 1/3 patiekalo svorio;

12.9. tas pats patiekalas neturi būti tiekiamas dažniau nei kartą per savaitę, išskyrus gėrimus, garnyrus ir šaltus užkandžius (reikalavimas netaikomas pritaikyto maitinimo valgiaraščiams);

12.10. karštas pietų patiekalas turi būti iš daug baltymų turinčių produktų (mėsa, paukštiena, žuvis, kiaušiniai, ankštinės daržovės, pienas ir pieno produktai) ir angliavandenių turinčių produktų. Su karštu patiekalu turi būti patiekiamas daržovių (išskyrus bulvių) ar vaisių garnyras;

12.11. valgymo metu ant stalų neturi būti padėta druskos, cukraus, pipirų, garstyčių;

12.12. pienas ir kiti gėrimai neteikiami šalti, rekomenduojama temperatūra ne žemesnė kaip 15o C;

12.13. rekomenduojama, atsižvelgiant į sezoniškumą keisti patiekalus ar jų žaliavas šviežiais (pvz., raugintų kopūstų sriubą į šviežių kopūstų sriubą, burokėlių sriubą į šaltibarščius ir pan.).

13. Mokykloje turi būti sudarytos higieniškos sąlygos nemokamai atsigerti geriamo vandens (rekomenduojama kambario temperatūros). Vandeniui atsigerti turi būti naudojami asmeninio naudojimo arba vienkartiniai puodukai, stiklinaitės ar buteliukai.

 14. Atsakomybė už maitinimo organizavimo patalpų (gamybinės patalpos ir valgymo salė) higienos reikalavimų užtikrinimą ir maisto produktų tiekimą numatoma mokyklos ir maitinimo paslaugos teikėjo sutartyje.

15. Maitinimo teikėjui draudžiama naudoti susidėvėjusius, įskilusius, apdaužytais kraštais indus bei aliumininius įrankius ir indus.

16. Mokyklos valgykloje, matomoje vietoje skelbiama:

16.1. einamosios savaitės valgiaraščiai (nurodant patiekalus ir gėrimus) – atsakingas maitinimo teikėjas;

16.2. maisto pasirinkimo piramidės, maisto produktų ženklinimo simboliai, plakatai ar kita sveiką mitybą skatinanti informacija;

16.3. Valstybinės maisto ir veterinarijos tarnybos Raseinių valstybinės maisto ir veterinarijos tarnybos (toliau - Raseinių valstybinė maisto ir veterinarijos tarnyba) nemokamos telefono linijos numeris (skambinti maitinimo organizavimo klausimais), asmens, teikiančio mokinių maitinimo ir (ar) maisto produktų tiekimo paslaugas, telefono numeris.

17. Tvarkos aprašas, valgiaraščiai ir fizinis ar juridinis asmuo, teikiantis mokinių maitinimo ir (ar) maisto produktų tiekimo paslaugas skelbiami mokyklos interneto svetainėje. Už šio Tvarkos aprašo punkto ir valgiaraščių paskelbimą atsakingas mokyklos vadovo įgaliotas asmuo.

18. Mokykla gali dalyvauti Europos Sąjungos ir Lietuvos Respublikos valstybės finansuojamose programose:

17.1. pieno ir pieno produktų vartojimo;

17.2. vaisių ir daržovių vartojimo.

**III SKYRIUS**

**NEMOKAMO MAITINIMO ORGANIZAVIMAS**

18. Mokinių nemokamas mokinių maitinimas finansuojamas iš valstybės biudžeto specialiosios tikslinės dotacijos Savivaldybės biudžetui, Savivaldybės biudžeto lėšomis ir įstatymų nustatyta tvarka gautomis kitomis lėšomis.

19. Mokiniams mokykloje nemokamas maitinimas (pietūs, pusryčiai) teikiamas mokslo metais bet ne ilgiau nei vyksta ugdymo procesas.

20. Mokyklos vadovo nustatyta tvarka mokykloje vedama nemokamą maitinimą gaunančių vaikų apskaita, šalinami pasitaikantys piktnaudžiavimo atvejai (parduodamas, niokojamas paskirtas maistas ir pan.).

21. Mokykla, gavusi informaciją iš Socialinės paramos skyriaus apie sprendimą dėl nemokamo maitinimo skyrimo mokiniui, maitinimą mokykloje skiriama kitą dieną po sprendimo gavimo.

22. Mokyklos administracija, gavusi informaciją iš mokyklos pedagogų, socialinių pedagogų ir (ar) bendruomenės atstovų apie tai, kad socialinė parama mokiniui galimai reikalinga, bet pareiškėjas nesikreipė dėl socialinės paramos mokiniams, informuoja mokinio gyvenamosios vietos savivaldybės administraciją dėl poreikio įvertinti bendrai gyvenančių asmenų ar vieno gyvenančio asmens gyvenimo sąlygas ir teikti socialinę paramą mokiniams.

23. Mokiniui pakeitus ugdymo įstaigą, mokykla ne vėliau kaip kitą darbo dieną po mokyklos pakeitimo dienos pateikia pažymą (asmeniškai, paštu arba elektroninėmis ryšio priemonėmis, pasirašytomis saugiu elektroniniu parašu):

23.1. naujos ugdymo įstaigos administracijai apie mokinio teisę gauti nemokamą maitinimą;

23.2. pareiškėjo gyvenamosios vietos savivaldybei apie tai, kad mokinys pakeitė ugdymo įstaigą nurodant mokinio vardą, pavardę, gyvenamosios vietos adresą;

23.3. mokiniui nemokamas maitinimas pradedamas teikti nuo kitos darbo dienos, kai pažyma buvo gauta;

23.4. mokiniui nemokamas maitinimas teikiamas toje mokykloje, kurioje mokinys mokosi, nepriklausomai nuo jo gyvenamosios vietos.

24. Nemokamas maitinimas vasaros atostogų metu teikiamas mokyklos organizuojamose vaikų vasaros poilsio stovyklose.

25. Mokiniui vietoj nemokamo maitinimo pinigai neišmokami.

26. Mokiniui nemokamas maitinimas poilsio, švenčių ir atostogų dienomis per mokslo metus neteikiamas.

27. Mokiniui, kuriam skirtas mokymas namie ar neatvykusiam į mokyklą dėl ligos, nemokamas maitinimas organizuojamas mokyklos vadovo patvirtinta tvarka (mokiniui paskirtus pietus (pusryčius) savo atsineštuose induose pasiima tėvai (globėjai, rūpintojai) arba mokinys pavalgo atvykęs į mokyklą (jei dalį pamokų mokosi mokykloje). Mokiniui, neatvykusiam į mokyklą be pateisinamos priežasties, nemokamas maitinimas neorganizuojamas.

28. Mokiniui, kuris mokosi mokykloje pagal priešmokyklinio ugdymo programą ar pagal pradinio ugdymo programą pirmoje, antroje klasėse, nemokami pietūs skiriami pagal Pareiškėjo pateiktą prašymą-paraišką, nevertinant gaunamų pajamų.

29. Mokyklos vadovo nustatyta tvarka mokykloje vedama nemokamą maitinimą gaunančių mokinių apskaitą, šalinami pasitaikantys piktnaudžiavimo atvejai (parduodamas, niokojamas paskirtas maistas ir pan.). Mokinių nemokamam pietų ir pusryčių maitinimui naudojami laminuoti talonai pusryčiams ir pietums. Nemokamo maitinimo laikas ir tvarka mokykloje:

1 pamoka 8.00–8.45 val. – pusryčiai PUG;

2 pamoka 8.55–9.40 val. (pertrauka 10 min.– pietūs 1–2 kl.);

3 pamoka 9.50–10.35 val. (pertrauka 20 min.– pietūs 3–4 kl. ir 5–6 kl.);

4 pamoka 10.55–11.40 val. (pertrauka 20 min.– pietūs 7–8 kl.);

5 pamoka 12.00 – 12.45 val. – pietūs PUG;

13.50–14.10 val. – pietūs PMG;

15.15 val. – pavakariai PUG.

**IV SKYRIUS**

**MOKINIŲ MAITINIMO VALGIARAŠČIŲ SUDARYMO REIKALAVIMAI**

30. Maitinimo paslaugos teikėjas valgiaraščius sudaro ne mažiau kaip 15 dienų laikotarpiui.

31. Mokinių maitinimo valgiaraščiai sudaromi atsižvelgiant į Lietuvos Respublikos sveikatos apsaugos ministerijos rekomenduojamas paros energijos ir maistinių medžiagų normas bei mokinių buvimo trukmę mokykloje. Valgiaraščių energetinė ir maistinė vertė nuo normų gali nukrypti ne daugiau nei penkis procentus.

32. Atskiri valgiaraščiai sudaromi:

32.1. mokykloje 6-10 m. ir 11 m. bei vyresnio amžiaus vaikams (nesant galimybės sudaryti valgiaraščius abiem amžiaus grupėms, sudaromas vienas valgiaraštis pagal 11 metų ir vyresnio amžiaus mokinių maistinių medžiagų fiziologinius poreikius);

32.2. pagal gydytojų raštiškus nurodymus (Forma NR. 027-1/a) mokiniams teikiamas pritaikytas maitinimas.

33.Mokykloje pietų metu patiekiami karštieji patiekalai: tausojantis patiekalas ir patiekalas, pagamintas tik iš augalinės kilmės maisto produktų. Valgiaraščiuose šie patiekalai ar patiekalas (jei tausojantis patiekalas yra pagamintas tik iš augalinės kilmės maisto produktų) pažymimi žodžiu

„Tausojantis“ ir (ar) „Augalinis“. Jei pietų metu tiekiamas tik vienas karštasis pietų patiekalas, ne mažiau kaip pusė į pietų valgiaraščius (15 dienų) įtrauktų karštųjų pietų patiekalų turi būti tausojantys ir (ar) patiekalai, pagaminti tik iš augalinės kilmės maisto produktų.

34. Jei organizuojamas papildomas mokinių, iš mažas pajamas gaunančių šeimų, maitinimas, turi būti sudarytas tiekiamo papildomo maitinimo valgiaraštis.

35. Mokinių maitinimo valgiaraščiai sudaromi (pasirinktinai):

 35.1. pagal patiekalų receptūrų pavyzdžius, pateiktus interneto svetainėje: ([www.smlpc.lt/lt/mityba\_ir\_fizinis\_aktyvumas/rekomenduojami\_perspektyviniai\_valgiaraščiai](http://www.smlpc.lt/lt/mityba_ir_fizinis_aktyvumas/rekomenduojami_perspektyviniai_valgiara%C5%A1%C4%8Diai));

  35.2. savarankiškai maitinimo paslaugos teikėjo, vadovaujantis šio Tvarkos aprašo reikalavimais;

 35.3. pagal gydytojo raštiškas rekomendacijas (Forma Nr. 027-1/a).

 36. Valgiaraščiai derinami Valstybinės maisto ir veterinarijos tarnybos 2015 m. birželio 22 d. direktoriaus įsakyme Nr. B1-610 „Dėl Vaikų ugdymo įstaigų, vaikų socialinės globos namų ir vaikų poilsio stovyklų valgiaraščių derinimo tvarkos aprašo patvirtinimo“ nustatyta tvarka.

**V SKYRIUS**

**ATSAKOMYBĖ IR ATSKAITOMYBĖ, ORGANIZUOJANT VAIKŲ NEMOKAMĄ MAITINIMĄ**

37. Mokyklos vadovas:

38.1. nustato maitinimo organizavimo tvarką mokykloje;

38.2 paskiria asmenis, atsakingus už mokinių maitinimą, nemokamo maitinimo apskaitą, kitos dokumentacijos tvarkymą (socialinis pedagogas), už maitinimo paslaugų kokybę (visuomenės sveikatos specialistas), maitinimo paslaugų viešojo pirkimo-pardavimo sutarties vykdymo kontrolę (ūkvedys);

38.3. aptaria ir derina su maitinimo paslaugos teikėju vaikų maitinimo valgiaraščius;

38.4. atsako už valstybės ir Savivaldybės biudžeto lėšų panaudojimą pagal paskirtį, mokinių maitinimo organizavimą teisės aktų nustatyta tvarka;

38.5. iki kito ketvirčio pirmojo mėnesio 8 dienos teikia Socialinės administracijos Socialinės paramos skyriui ketvirtinę nemokamo maitinimo ataskaitą (parengia socialinis pedagogas), užpildydamas Duomenų apie suteiktą socialinę paramą mokiniams teikimo tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. sausio 9 d. įsakymu Nr. A1-18 „Dėl Lietuvos Respublikos socialinės apsaugos ir darbo ministro 2006 m. spalio 12 d. įsakymo Nr. A1-283 „Dėl teisės aktų, numatytų Lietuvos Respublikos socialinės paramos mokiniams įstatyme, patvirtinimo“ pakeitimo“, 1 priede pateiktą formą (elektroninį ir popierinį variantą);

38.6. iki kitų kalendorinių metų sausio 8 dienos teikia Savivaldybės administracijos Socialinės paramos skyriui metinę mokinių nemokamo maitinimo ataskaitą (parengia socialinis pedagogas), užpildydamas Duomenų apie suteiktą socialinę paramą mokiniams teikimo tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. sausio 9 d. įsakymu Nr. A1-18 „Dėl Lietuvos Respublikos socialinės apsaugos ir darbo ministro 2006 m. spalio 12 d. įsakymo Nr. A1-283 „Dėl teisės aktų, numatytų Lietuvos Respublikos socialinės paramos mokiniams įstatyme, patvirtinimo“ pakeitimo“, 2 priede pateiktą formą (elektroninį ir popierinį variantą);

38.7. pasibaigus mėnesiui, iki kito mėnesio 5 dienos imtinai (parengia socialinis pedagogas) pateikia Savivaldybės administracijos Socialinės paramos skyriui užpildytą, atspausdintą ir mokyklos vadovo pasirašytą praėjusio mėnesio nemokamo maitinimo žurnalą.

39. Socialinis pedagogas:

39.1 sudaro, koreguoja mokinių, gaunančių nemokamą maitinimą, sąrašą;

39.2. paruošia ataskaitas ir pateikia pasirašyti mokyklos vadovui;

39.3. pagamina ilgalaikius nemokamo maitinimo talonus mokyklos lėšomis;

39.4. kiekvieną rytą (dieną) klasės valgymo pertrauką (mokinių maitinimo laikas), 3-8 klasių mokiniai, kurie gauna nemokamą maitinimą, iš socialinio pedagogo paima nemokamo maitinimo talonus (PUG ir pirmokams, antrokams talonai neišduodami, lydi klasių (grupių) mokytojai (pedagogai), informuoja vyr. valgyklos vedėją apie einamosios dienos mokinių skaičių ir pažymi mokinių lankomumą TAMO dienyne);

39.5. po pamokų iš valgyklos paima nemokamo maitinimo talonus ir einamosios dienos nemokamai valgiusių mokinių skaičių (žymi vyr. valgyklos vedėja);

39.6. veda maitinimo apskaitos žurnalą;

39.7 esant ekstremaliai situacijai, informuoja mokinių tėvus (globėjus, rūpintojus) apie maisto davinio išdavimo vietą bei laiką.

40. Klasės mokytojai:

40.1. PUG, 1-4 klasių prižiūri mokinių maitinimąsi;

40.2. kasdien el. dienyne TAMO „n“ pažymi neatvykusius mokinius;

40.3. kiekvieno mėnesio paskutinę mokinių mokymosi dieną paruošia lankomumo ataskaitą, pagal kurią socialinis pedagogas, prisijungęs prie TAMO dienyno, patikrina nemokamai valgiusių tą mėnesį mokinių skaičių.

41. Mokiniai:

41.1. kasdien valgo už nemokamo maitinimo taloną;

41.2. saugo nemokamo maitinimo taloną;

41.3. pametę ar sugadinę nemokamo maitinimo taloną kompensuoja talono pagaminimo išlaidas nupirkdami spalvoto popieriaus (1 lapas) ir laminato (1 lapas);

41.4. kreipiasi į socialinį pedagogą ar administraciją dėl nemokamo maitinimo problemų.

42. Mokykloje dirbantis visuomenės sveikatos specialistas (Tvarkos aprašo 2 priedas) ne rečiau kaip kartą per dvi savaites pildo ir, nustatęs neatitikčių, jas užregistruoja Valgiaraščių ir vaikų maitinimo atitikties patikrinimo žurnale (Tvarkos aprašo 3 priedas) ir nedelsdamas raštu apie tai informuoja maitinimo paslaugos teikėją, pranešimo kopiją pateikia mokyklos vadovui.

**VI SKYRIUS**

**BAIGIAMOSIOS NUOSTATOS**

43. Raseinių Viktoro Petkaus progimnazijos mokinių maitinimą vykdo vadovaujantis Raseinių rajono savivaldybės tarybos 2020 m. birželio mėn. 18 d. sprendimu Nr. TS-188 „Vaikų ir mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašu“ ir Raseinių rajono savivaldybės administracijos 2020 m. birželio 18 d. sprendimu Nr. TS-208 „Mokinių nemokamo maitinimo savivaldybės ir nevalstybinėse mokyklose tvarkos aprašu“.

44. Spendimas dėl nemokamo maitinimo mokiniui skyrimo gali būti skundžiamas Lietuvos Respublikos bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių maitinimo organizavimo

tvarkos aprašo

1 priedas

**MAISTO PRIEDŲ, KURIŲ NETURI BŪTI VAIKAMS MAITINTI**

**TIEKIAMUOSE MAISTO PRODUKTUOSE, SĄRAŠAS**

**1. Dažikliai**:

1.1. E 102 tartrazinas;

1.2. E 104 chinolino geltonasis;

1.3. E 110 saulėlydžio geltonasis FCF, apelsinų geltonasis S;

1.4. E 120 košenilis, karmino rūgštis, karminas;

1.5. E 122 azorubinas, karmosinas;

1.6. E 123 amarantas;

1.7. E 124 ponso 4R, košenilis raudonasis A;

1.8. E 127 eritrozinas;

1.9. E 129 alura raudonasis AC;

1.10. E 131 patentuotas mėlynasis V;

1.11. E 132 indigotinas, indigokarminas;

1.12. E 133 briliantinis mėlynasis FCF;

1.13. E 142 žaliasis S;

1.14. E 151 briliantinis juodasis BN;

1.15. E 155 rudasis HT;

1.16. E 180 litolrubinas BK.

**2. Konservantai ir antioksidantai**:

2.1. E 200 sorbo rūgštis;

2.2. E 202 kalio sorbatas;

2.3. E 203 kalcio sorbatas;

2.4. E 210 benzenkarboksirūgštis;

2.5. E 211 natrio benzoatas;

2.6. E 212 kalio benzoatas;

2.7. E 213 kalcio benzoatas;

2.8. E 220‒228 sieros dioksidas ir sulfitai.

**3. Saldikliai**:

3.1. E 950 acesulfamas K;

3.2. E 951 aspartamas;

3.3. E 952 ciklamatai;

3.4. E 954 sacharinai;

3.5. E 955 sukralozė;

3.6. E 957 taumatinas;

3.7. E 959 neohesperidinas DC;

3.8. E 960 steviolio glikozidai;

3.9. E 961 neotamas;

3.10. E 962 aspartamo-acesulfamo druska;

3.11. E 969 advantamas.

**4. Aromato ir skonio stiprikliai:**

4.1. E 620 glutamo rūgštis;

4.2. E 621 mononatrio glutamatas;

4.3. E 622 monokalio glutamatas;

4.4. E 623 kalcio glutamatas;

4.5. E 624 monoamonio glutamatas;

4.6. E 625 magnio glutamatas;

4.7. E 626 guanilo rūgštis;

4.8. E 627 dinatrio guanilatas;

4.9. E 628 dikalio guanilatas;

4.10. E 629 kalcio guanilatas;

4.11. E 630 inozino rūgštis;

4.12. E 631 dinatrio inozinatas;

4.13. E 632 dikalio inozinatas;

4.14. E 633 kalcio inozinatas;

4.15. E 634 kalcio5´-ribonukleotidai;

4.16. E 635 dinatrio5´-ribonukleotidai.

\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių maitinimo organizavimo

tvarkos aprašo

2 priedas

**VISUOMENĖS SVEIKATOS PRIEŽIŪROS SPECIALISTO FUNKCIJOS, PRIŽIŪRINT MAITINIMO ORGANIZAVIMO ATITIKTĮ MOKYKLOJE**

1. Raštu informuoti mokyklos administraciją ir maitinimo paslaugų teikėjų darbuotojus, atsakingus už vaikų maitinimą, apie Formoje Nr. 027-1/a pateiktus raštiškus nurodymus dėl vaiko maitinimo organizavimo per 5 darbo dienas nuo Formos Nr. 027-1/a pateikimo.

2. Prižiūrėti maitinimo organizavimo atitiktį Tvarkos apraše nustatytiems reikalavimams:

2.1. ar vaikų maitinimui netiekiamos draudžiamos tiekti maisto produktų grupės (vertinamas tik vaikams patiekiamas maistas);

2.2. ar nepažeidžiami patiekalų gaminimo ir patiekimo reikalavimai (Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 13.8, 13.9, 13.10,13.11, 13.12, 13.13 papunkčiai);

2.3. ar sudarytos higieniškos sąlygos nemokamai atsigerti geriamojo vandens (Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 14 punktas);

2.4. ar vykdomi Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 15, 16, 17, 19 punktų reikalavimai;

2.5. ar pagal gydytojo raštiškus nurodymus (Forma Nr. 027-1/a) organizuojamas pritaikytas maitinimas (Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 37, 39, 41, 42, 43, 44 punktai);

2.6. ar mokykloje kasdien organizuojami pietūs, kurių metu tiekiamas šiltas maistas ir ar pietūs organizuojami ne ankščiau nei 2,5 ir ne vėliau kaip praėjus 4 val. nuo pamokų pradžios;

2.7. ar visi pietų metu patiekiami patiekalai yra nurodyti valgiaraštyje (Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 37, 38, 39, 40, 41 punktai);

2.8. ar mokykloje pietų metu tiekiami tausojantis ir augalinės kilmės maisto produktų patiekalai (Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 43 punktas);

2.9. ar valgiaraščiai sudaryti ne mažiau kaip 15 darbo dienų laikotarpiui (Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo 38 punktas).

\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių maitinimo organizavimo

tvarkos aprašo

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokyklos pavadinimas)

**VALGIARAŠČIŲ IR VAIKŲ MAITINIMO ATITIKTIES PATIKRINIMO ŽURNALAS**

|  |  |  |  |  |  |
| --- | --- | --- | --- | --- | --- |
| Data | Patikrinimo rezultatas(*atitinka / neatitikties aprašymas*) | Siūlomas neatitikties taisymas | Neatitikties pašalinimo terminas (data, val.) | Įvykdyta(data, val.) | Tikrinusio asmens vardas, pavardė, parašas |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |

\_\_\_\_\_\_\_\_\_\_\_\_\_\_\_\_\_\_\_\_\_